
NACIONALINĖS ŽEMĖS TARNYBOS
PRIE APLINKOS MINISTERIJOS
KAUNO APYGARDOS ŽEMĖS TVARKYMO IR 
ADMINISTRAVIMO SKYRIAUS
VEDĖJAS

ĮSAKYMAS
DĖL KAUNO APSKRITIES PRIENŲ RAJONO SAVIVALDYBĖS
BALBIERIŠKIO SENIŪNIJOS BALBIERIŠKIO KADASTRO VIETOVĖS ŽEMĖS REFORMOS ŽEMĖTVARKOS PROJEKTO PATVIRTINIMO
 

2024 m. kovo 29 d. Nr. 3VĮ-1346-(15.3.1 E.)
 Kaunas

 	Vadovaudamasi Lietuvos Respublikos žemės įstatymo 32 straipsnio 3 dalies 7 punktu, Lietuvos Respublikos žemės reformos įstatymo 20 straipsniu, Žemės reformos žemėtvarkos projektų rengimo ir įgyvendinimo tvarkos aprašo, patvirtinto Lietuvos Respublikos Vyriausybės 1998 m. balandžio 1 d. nutarimu Nr. 385 „Dėl žemės reformos vykdymo kaimo gyvenamojoje vietovėje“, 19 punktu, Žemės reformos žemėtvarkos projektų ir jiems prilyginamų žemės sklypų planų rengimo ir įgyvendinimo metodikos, patvirtintos Lietuvos Respublikos žemės ir miškų ūkio ministerijos 1998 m. balandžio 23 d. įsakymu Nr. 207 „Dėl Žemės reformos žemėtvarkos projektų ir jiems prilyginamų žemės sklypų planų rengimo ir įgyvendinimo metodikos patvirtinimo“, 89‒95 punktais, veikdama pagal Nacionalinės žemės tarnybos prie Aplinkos ministerijos direktoriaus 2023 m. gruodžio 29 d. įgaliojimą Nr. 1Į-801-(1.9 E.) „Dėl teritorijų planavimo dokumentų ir žemės valdos projektų rengimo ir tvirtinimo, kitų funkcijų atlikimo“ ir atsižvelgdama į Nacionalinės žemės tarnybos prie Aplinkos ministerijos Žemėtvarkos planavimo ir dokumentų priežiūros skyriaus vedėjos Vilmos Sudonienės 2024 m. kovo 12 d. patvirtintą Žemės valdos projekto patikrinimo aktą Nr. RKA-34-(7.3 E.): 
1. T v i r t i n u:
1.1. uždarosios akcinės bendrovės „Arvimeda“ matininkės Nomedos Vilčinskaitės 2023 m. parengtą Balbieriškio kadastro vietovės žemės reformos žemėtvarkos projektą (toliau – Projektas) ir jame suprojektuotų žemės sklypų ribas ir plotus, nustatytas žemės naudojimo paskirtis, žemės naudojimo būdus, specialiąsias žemės naudojimo sąlygas ir servitutus;
1.2. Asmenų, kuriems Projekte suprojektuoti žemės sklypai, sąrašą (pridedama);
1.3. Asmenų, kurie pasirinko laisvos žemės fondo žemei priskirtus anksčiau patvirtintame žemės reformos žemėtvarkos projekte ar žemės sklypų planuose, kurie prilyginami žemės reformos žemėtvarkos projektui, suprojektuotus žemės sklypus, sąrašą (pridedama).
2. P a v e d u:
2.1. Projekto autorei per 20 dienų po žemės reformos žemėtvarkos projekto patvirtinimo parengti naują kadastro vietovės laisvos žemės fondo žemės planą (spausdintine ir skaitmenine (vektorine ir rastrine formomis) bei prie jo pridedamus laisvos žemės fondo žemės plotų suvestinius duomenis ir juos pateikti tvirtinti Nacionalinės žemės tarnybos prie Aplinkos ministerijos Kauno apygardos žemės tvarkymo ir administravimo skyriui;
2.2. Kauno apygardos žemės tvarkymo ir administravimo skyriaus vyriausiajai specialistei Dianai Jančienei šį įsakymą, ne vėliau kaip per 5 dienas nuo šio įsakymo priėmimo paskelbti Nacionalinės žemės tarnybos prie Aplinkos ministerijos interneto svetainėje. 
Šis įsakymas gali būti skundžiamas Nacionalinės žemės tarnybos prie Aplinkos ministerijos direktoriui Lietuvos Respublikos žemės reformos įstatymo 18 straipsnio ir Išankstinio ginčų nagrinėjimo Nacionalinėje žemės tarnyboje prie Aplinkos ministerijos ne teismo tvarka taisyklių, patvirtintų Nacionalinės žemės tarnybos prie Žemės ūkio direktoriaus 2010 m. rugsėjo 7 d. įsakymu Nr. 1P-90 „Dėl Išankstinio ginčų nagrinėjimo Nacionalinėje žemės tarnyboje prie Aplinkos ministerijos ne teismo tvarka taisyklių patvirtinimo“, nustatyta tvarka ir terminais.

